GUNKUL แรลลี่ 4 วันพุ่ง 7% “นิวไฮ” รอบ 4 ปี 3 เดือน คาดเก็งรับปันผล 0.182 บ. ยีลด์ทะลุ 4%
GUNKUL แรลลี่ 4 วันพุ่ง 7% "นิวไฮ" รอบ 4 ปี 3 เดือน คาดเก็งรับปันผล 0.182 บ. ยีลด์ทะลุ 4%
29 เม.ย. 2564

ผู้สื่อข่าวรายงานว่า ราคาหุ้น บริษัท กันกุลเอ็นจิเนียริ่ง จำกัด (มหาชน) หรือ GUNKUL ณ เวลา 12.18 น. อยู่ที่ระดับ 4.16 บาท บวก 0.08 บาท หรือ 1.96% สูงสุดที่ระดับ 4.22 บาท ต่ำสุดที่ระดับ 4.10 บาท ด้วยมูลค่าการซื้อขาย 1.33 พันล้านบาท

โดยราคาหุ้น GUNKUL ปรับตัวเพิ่มขึ้นมาต่อเนื่องเป็นวันที่ 4 นับตั้งแต่ราคาปิดที่ระดับ 3.88 บาท เมื่อวันที่ 23 เม.ย.64 คิดเป็นการปรับตัวเพิ่มขึ้น 0.28 บาท หรือ 7.22% อีกทั้งเป็นการทำจุดสูงสุดอีกครั้งในรอบ 4 ปี 3 เดือน นับตั้งแต่ราคาปิดที่ระดับ 4.17 บาท เมื่อวันที่ 25 ม.ค.60
ขณะที่ล่าสุด ดร.สมบูรณ์ เอื้ออัชฌาสัย ประธานเจ้าหน้าที่บริหาร GUNKUL เปิดเผยว่า ที่ประชุมสามัญผู้ถือหุ้นประจำปี 2564 มีมติอนุมัติให้จ่ายเงินปันผล สำหรับงวดปี 2563 ให้กับผู้ถือหุ้นเป็นเงินสด ในอัตราหุ้นละ 0.182  บาท รวมเป็นเงินปันผลทั้งสิ้น 1,600 ล้านบาท หรือคิดเป็น Dividend Yield สูงถึง 7.054%  โดยได้กำหนดให้ผู้ถือหุ้นที่จะมีชื่อปรากฏ ณ วันกำหนดรายชื่อผู้ถือหุ้น (Record Date) ในวันที่ 7 พฤษภาคม 2564 วันที่ไม่ได้รับสิทธิปันผล (XD) วันที่ 6 พฤษภาคม 2564 และกำหนดจ่ายเงินปันผล ในวันที่ 24 พฤษภาคม 2564
สำหรับการดำเนินธุรกิจในปีนี้ บริษัทฯ ยังคงมองหาโอกาสการลงทุนในธุรกิจอุปกรณ์ระบบไฟฟ้า รับเหมาก่อสร้าง โครงการโรงไฟฟ้าพลังงานทดแทน ทั้งโซลาร์และพลังงานลมทั้งในและต่างประเทศอย่างต่อเนื่อง   ขณะที่ธุรกิจงานรับเหมาและวางระบบทางด้านวิศวกรรม (EPC) ยังมีงานประมูลใหม่ๆ เข้ามาอย่างสม่ำเสมอ จากปัจจุบันมีงาน EPC ในมือ (Backlog) ประมาณ 8,500 ล้านบาท  โดยปีนี้ตั้งเป้างาน EPC ในมือไว้ที่ประมาณ 10,000 ล้านบาท  ทำให้มั่นใจรายได้ปีนี้จะเติบโตตามเป้าไม่ต่ำกว่า 20 %
อย่างไรก็ตามบริษัทฯ ตั้งเป้าขยายกำลังการผลิตไฟฟ้าเพิ่มขึ้นมากกว่า 100 เมกะวัตต์ ส่งผลทำให้ปี 2566 กำลังการผลิตจะเป็นไปตามเป้าหมาย 1,000 เมกะวัตต์  ภายใต้งบลงทุน (3 ปี) 2564-2566 ที่ 20,000 ล้านบาท หรือประมาณปีละ 7,000 ล้านบาท
ด้านบล.โนมูระ พัฒนสิน ระบุในบทวิเคราะห์ฯ ให้มูลค่าเหมาะสมปี 64 อิง SOTP ที่ 4.10 บาท อีกทั้งประกาศจ่ายปันผล 0.182 บาท/หุ้น (XD 6 พ.ค.63 คิดเป็น dividend yield 4.6%